མིང་འགོད་རྒྱུགས་སྤྲོད་ཀྱི་ཆ་རྐྱེན་འཛོམས་པའི་རྒྱུགས་ཞུགས་མི་སྣས་དྲ་ངོས་ནས་མིང་ཐོ་བཀོད་དེ་རྒྱུགས་ལེན་གྱི་ཐོབ་ཐང་ལེན་དགོས་པ་མ་ཟད།དུས་ཚོད་ངེས་གཏན་གྱི་ནང་བོད་ལྗོངས་སློབ་ཆེན་སློབ་ཁུལ་རྙིང་བའི་བྱ་འགུལ་ལྟེ་གནས་ཀྱི་ནུབ་ངོས་ནས་ཡུལ་དངོས་མིང་ཐོ་འགོད་དགོས།ཆེད་ལས་རྒྱུགས་སྤྲོད་དུས་ཚོད་ནི་ཟླ༤ཚེས༢༥ཉིན་ཡིན་པ་དང་།བསྐྱར་མའི་རྒྱུགས་སྤྲོད་དུས་ཚོད་ནི་ཟླ༤ཚེས༢༦ཉིན་རེད།རྒྱུགས་ལེན་ས་གནས་ནི་བོད་ལྗོངས་སློབ་ཆེན་སློབ་ཁུལ་རྙིང་བའི་རྩོམ་རིག་གླིང་དང་སློབ་མའི་བྱ་འགུལ་ལྟེ་གནས་ཡིན་པ་རེད།རྒྱུགས་གཞིའི་ནང་དོན་གྱི་ཐད་ནས་རྩོམ་ཡིག་གྱེར་འདོན་ཏེ་རྒྱུགས་ཞུགས་མི་སྣས་རྒྱན་བླངས་ནས་ཀློག་བྱའི་མ་རྩོམ་བདམས་ནས་ལྷ་སའི་སྐད་ཀྱིས་གྱེར་འདོན་བྱེད་པ་དང་གཅིགསྐབས་ཐོག་བརྗོད་གཞི་ལ་དཔྱད་གཏམ་བརྗོད་པ་སྟེ་རྒྱུགས་ར་ནས་རྒྱན་བླངས་ཏེ་བརྗོད་གཞི་འདེམས་པ་དང་།སྐར་མ་ལྔའི་ནང་གྲྭ་སྒྲིག་བྱས་ནས་དཔྱད་གཏམ་སྤེལ་བ་དང་གཉིས།མི་སྒེར་གྱི་ནུས་རྩལ་ཕྱིར་མངོན་པ་དང་གསུམ་བཅས་འདུས།མཇུག་མཐར་སློབ་བསྡུའི་འཆར་གཞི་དང་བསྐྱར་ལེན་རྒྱུགས་སྤྲོད་མི་སྣའི་གྲངས་འབོར་ལས་ཆེས་མཐའ་འཇུག་གི་སྐར་མཚམས་གཅོད་དགོས་པ་དང་།བསྐྱར་མའི་རྒྱུགས་ལེན་སྐར་འབྲས་ལོངས་པའི་རྒྱུགས་སྤྲོད་མི་སྣའི་མིང་ཐོ་དེ་༢༠༡༥ལོའི་ཟླ་༥བའི་ཚེས༢༥ཉིན་དུ།བོད་ལྗོངས་སློབ་ཆེན་སློབ་རའི་དྲ་བའི་སློབ་བསྡུའི་ཆ་འཕྲིན་སྟེགས་བུ་ནས་ཁྱབ་བསྒྲགས་བྱ་རྒྱུ་རེད།